hotchpotch/miracl-hf-unified huggingface dataset:
David Foster Wallace
David Foster Wallace (21. helmikuuta 1962 Ithaca, New York – 12. syyskuuta 2008) oli yhdysvaltalainen kirjailija. Hän kirjoitti romaaneja, novelleja ja esseitä.
Wallace syntyi vuonna 1962 filosofi-isän ja opettajaäidin perheen esikoisena. Wallacen ollessa parivuotias perhe muutti Illinoisiin. Hän pelasi nuorena innokkaasti tennistä.
Wallace opiskeli Amherst Collegessa ja Arizonan yliopistossa. Myöhemmin hän työskenteli yliopisto-opettajana ja opetti vuodesta 2002 Pomona Collegessa.
Wallacen esikoisteos "The Broom of the System" ilmestyi vuonna 1987. Vuonna 1996 ilmestyneellä "Infinite Jestillä" hän vakiinnutti asemansa yhtenä yhdysvaltalaisen nykykirjallisuuden merkkinimistä. Time-lehti valitsi teoksen vuosina 1923–2005 ilmestyneiden sadan parhaan englanninkielisen romaanin joukkoon. Wallace kirjoitti myös useisiin lehtiin ja sai vuonna 1997 The Paris Review -kirjallisuuslehden myöntämän palkinnon Aga Khan Prize for Fiction.
Muutama vuosi ennen kuolemaansa Wallace piti huomiota saaneen valmistujaispuheen Kenyon Collegen humanististen aineiden opiskelijoille. Puheen keskeinen teema on humanistisen koulutuksen merkitys ja humanistin tehtävä, vapaus ja mahdollisuus valita "oletusarvojensa" ('default setting') vastaisesti, mitä ja miten ajattelee – lyhyesti: ihmisen maailmasuhde ja hänen maailmassa olemisen tapansa.
Wallace oli kärsinyt yli 20 vuotta masennuksesta ja teki vuonna 2008 itsemurhan hirttäytymällä 46-vuotiaana Claremontissa Kaliforniassa.
Wallacen pääteosta "Infinite Jestiä" on pidetty mahdottomana kääntää. Tammikuussa 2019 kustannusyhtiö Siltala ilmoitti kuitenkin, että se tulee julkaisemaan kirjan Tero Valkosen suomennoksena.
The Judas Kiss
The Judas Kiss on amerikkalaisen metallimusiikkia soittavan yhtyeen, Metallican, 43. singlejulkaisu, ja neljäs "Death Magnetic" -albumilta. Single oli viimeinen ennen itse albumin julkaisua.
Regionalliga
Regionalliga () on Saksan jalkapalloilun neljänneksi korkein sarjataso. Liigan järjestää Saksan jalkapalloliitto. Se koostuu kolmesta alueellisesta sarjasta (pohjoinen, läntinen ja eteläinen), joissa kussakin pelaa 18 joukkuetta.
Kunkin alueellisen sarjan voittajat nousevat kauden päätteeksi 3. Ligaan. Pohjoisen sarjan neljä ja eteläisen ja lännen sarjan kolme viimeistä putoavat sarjaporrasta alemmas Oberligaan. Aina kauteen 2007–2008 saakka Regionalliga oli Saksan kolmanneksi korkein taso, kunnes kaudeksi 2008–2009 perustettiin uusi koko liittovaltion laajuinen 3. Liga.
Joukkueiden ottelukokoonpanoissa täytyy olla kuusi alle 24-vuotiasta Saksan kansalaista, joista kaksi alle 21-vuotiaita. EU:n ulkopuolisia pelaajia saa olla enintään kolme.
Ennen Bundesliigan perustamista vuonna 1963 Saksassa pelattiin vain alueellisia sarjoja, joiden voittajat ratkaisivat Saksan mestaruuden erillisessä lopputurnauksessa. Bundesliigan perustamisesta lähtien vuoteen 1974, jolloin perustettiin 2. Bundesliiga, oli alueellisia sarjoja viisi:
Kunkin sarjan kaksi parasta joukkuetta pelasi keskenään pudotuspelisarjan kahdesta nousupaikasta pääsarjaan. Kun 2. Bundesliiga perustettiin vuonna 1974, se koostui pohjois- ja eteläsarjasta, eikä Regionalliigaa pelattu kahteenkymmeneen vuoteen.
Vuonna 1994 Regionalliga aloitti uudelleen toimintansa Saksan kolmanneksi korkeimpana sarjatasona. Tuolloin pelattiin neljää alueellista sarjaa:Eteläisen ja läntisen/lounaisen sarjojen mestarit nousivat suoraan kakkosbundesliigaan, samoin toinen sarjakakkonen. Pohjoisen ja koillisen aluesarjojen mestarit pelasivat jatkonousukarsinnan kolmannesta nousijan paikasta. 1998 sääntöä muutettiin siten, että pohjoisen ja koillisen mestarien nousukarsinnan hävinnyt joukkue pääsi vielä pelaamaan karsinnan läntisen/lounaisen ja eteläisen sarjojen kakkosta vastaan.
Vuonna 2000 aluesarjojen määrä supistettiin kahteen: pohjoiseen ja eteläiseen, eikä jakoa ollut tarkkaan määritelty osavaltioitten kesken. Molempien sarjojen kaksi parasta nousi kakkosbundesliigaan. Vuonna 2008 perustettiin 3. liiga kolmmanneksi korkeimmaksi sarjatasoksi, jossa jatkoi molemmista aluesarjoista kahdeksan joukkuetta. Regionaligasta tuli neljäs sarjataso ja uusi läntinen aluesarja perustettiin.
Kaukasiantörmäkukka
Kaukasiantörmäkukka ("Scabiosa caucasica") on Kaukasukselta peräisin oleva kasvi.
Kasvi kukkii heinäkuun ja syyskuun välisenä aikana. Sen korkeus lähes poikkeuksetta tasan 50 senttimetriä ja kukat ovat väriltään kalpeansiniset. Eurooppaan kasvi levisi 1800-luvun alkupuoliskolla.
Kasvin lehdistö on harmahtavan vihreä ja vähän nukkainen. Pitkänomaiset lehdet kasvavat lähellä maan pintaa ruusukkeissa. Varsilehdet ovat muodoltaan parihalkoisia. Kukat muodostavat isoja, mykerömäisiä kukintoja, jossa laitakukat ovat suuria. Lajin kukkavana on pitkä.
Laji kasvaa kevyellä, humuspitoisella, kalkitulla maalla. Tiivis maa kelpaa myös, jos sitä ojitetaan tarpeeksi. Lepokaudella kasvi on nimittäin erittäin altis liialle kosteudelle. Paikan, missä alusta sijaitsee, on oltava aurinkoinen.
Sanomalehtiteline
Sanomalehtiteline on sanoma-, aikakaus- ja iltapäivälehtien ynnä muun paperitarpeen säilyttämiseen tarkoitettu teline.
Lehtiteline koostuu yleensä kahdesta toisiinsa nähden terävässä kulmassa olevasta tasosta, joiden väliin sanomalehdet asetetaan. Sanomalehtitelineitä on kahta, hyvin erilaista perusmallia: maatasossa seisovia, puolikorimaisia 
telineitä ja seinään kiinnitettäviä, hyllymäisiä telineitä. Jälkimmäisiä ovat esimerkiksi lehtikioskien yhteydessä olevat myyntitelineet. Seinällä pidettävä malli voi olla myös kangasta, johon taitellut poimut toimivat lehtien säilytysvälikköinä; tällainen ommeltu teline on suomalaisissa kotitalouksissa käytetty, mutta muualla maailmassa verraten tuntematon.
Hideto Tanihara
Hideto Tanihara (; s. 16. marraskuuta 1978) on japanilainen golfammattilainen. Hän on saavuttanut useamman voiton Japan Golf Tourilla. Hän on myös yltänyt viidenneksi Britannian avoimessa turnauksessa. Hän meni vuonna 2008 naimisiin näyttelijä-laulaja Ayaka Nagaten kanssa.
Mimmi Haapasalo
Vilhelmiina (Mimmi) Haapasalo (omaa sukua Jokinen) (16. marraskuuta 1881 Kuorevesi – 16. toukokuuta 1970 Joensuu) oli suomalainen kauppias ja puvustonhoitaja sekä sosialidemokraattien kansanedustaja.
Haapasalo syntyi maanviljelijä August Karlinpojan ja Hilda Maria Johanintyttären lapsena vuonna 1881 Kuorevedellä. Hän suoritti kansakoulun sekä meijerikoulun ja työskenteli meijerinhoitaja Viinijärven osuusmeijerissä Liperissä ja Osuusliike Oma-Avun myymälänhoitaja Joensuussa. Kansanedustajana Haapasalo toimi Kuopion läänin itäisestä vaalipiiristä vuosina 1914–1917. Eduskunnassa hän oli jäsenenä Suuressa valiokunnassa ja Sivistysvaliokunnassa. Lisäksi hän oli mm. Mäntän ja Pielisensuun kunnanvaltuustojen sekä Sosialidemokraattisen puolueen puolueneuvoston jäsen.
Kansanedustajakautensa jälkeen Haapasalo toimi Hovimaan osuusliikkeen myymälähoitajana ja kauppiaana Mäntässä. Toisen maailmansodan aikaan hän työskenteli työvalmiusnaisten työpajan johtajana. Sodan jälkeen hän teki vielä pitkän työuran Joensuun teatterin puvustonhoitaja sekä Pielisensuun kunnansihteerinä.
Haapasalo oli naimisissa vuodesta 1907 lähtien Juho Haapasalon kanssa.
Tulenkantajat (albumi)
Tulenkantajat on samannimisen rap/funk -yhtyeen esikoisalbumi. Sen julkaisi Poko Records 23. huhtikuuta 2001. Albumi oli kaksi viikkoa Suomen virallisella listalla, sijoilla 31 ja 39. Kappaleesta "Rollofunk" on kuvattu musiikkivideo.
Grand Prix de Fourmies
Grand Prix de Fourmies on UCI Europe Tour -sarjaan kuuluva yhden päivän mittainen maantiepyöräilykilpailu. Se järjestetään Fourmies'n kunnassa Nordin departementissa Ranskassa syyskuun puolivälissä. Kilpailu on kategorialuokitukseltaan 1. HC eli sen yläpuolella ovat yhden päivän kilpailuista vain UCI World Tour -tason kilpailut.
Kalle Fredrik Hakala
Karl (Kalle) Fredrik Hakala (16. helmikuuta 1884 Alastaro – 12. marraskuuta 1933 Kokkola) oli suomalainen muurari ja osuuskaupan johtaja sekä sosialidemokraattien kansanedustaja.
Hakala syntyi työmies Kaarle Fredrik Hakalan ja Karolina Hakenbergin lapsena vuonna 1884 Alastarossa. Hän suoritti kansakoulun ja kouluttautui muurarin-ammattiin. Muurarina hän työskenteli Alastarolla ja Kokkolassa. Myöhemmin hän toimi myös Alastaron työväen osuuskaupan johtajana.
Kansanedustajana Hakala toimi Turun läänin pohjoisesta vaalipiiristä vuosina 1919–1922. Eduskunnassa hän oli jäsenenä Suuressa valiokunnassa, Perustuslakivaliokunnassa ja Pankkivaliokunnassa. Lisäksi hän toimi Alastaron kunnanvaltuuston puheenjohtajana.
Haapasalo oli naimisissa vuodesta 1911 lähtien Martta Maria Mäkilän kanssa.
Wings of Tomorrow
Wings of Tomorrow on vuonna 1984 julkaistu Europen toinen studioalbumi. Levyllään Europe alkoi saamaan enemmän suosiota. Levyltä nousivat tunnetut kappaleet "Stormwind", "Wings Of Tomorrow" ja "Aphasia", jotka nousivat myöhemmin Europen klassikkokappaleiksi. Hammerfall teki coverin kappaleesta "Aphasia". Levy myi paremmin kuin edellinen albuminsa.
Europe (albumi)
Europe on ruotsalaisen Europe -yhtyeen esikoisalbumi. Albumin tuottivat Erik Videgård ja Thomas Erdtman yhdessä yhtyeen kanssa, ja se julkaistiin 14. maaliskuuta 1983. Ruotsin albumilistalla "Europe" nousi kahdeksannelle listasijalle. Albumilta julkaistiin single “Seven Doors Hotel“, joka oli hitti Japanissa.
Out of This World
Out of This World on vuonna 1988 julkaistu ruotsalaisen Europe-yhtyeen neljäs albumi. Levy myi hyvin, mutta ei niin hyvin kuin aikaisempi. Levyltä julkaistiin kuusi singleä jotka ovat: "Superstitious", "Let the Good Times Rock", "Open Your Heart", "More Than Meets the Eye", "Sign of the Times" ja "Tomorrow". Kappale "Superstitious" oli toinen Europen suuri hitti, joka kipusi monen maan singlelistojen kärkeen, mutta kappale ei ollut niin suosittu kuin "The Final Countdown".
Prisoners in Paradise
Prisoners in Paradise on vuonna 1991 julkaistu ruotsalaisen Europe-yhtyeen viides studioalbumi. Albumia seuranneen kiertueen jälkeen yhtye hajosi, mutta teki paluun 2000-luvulla.
Ugandan šillinki
Ugandan šillinki (, ) on Ugandan rahayksikkö vuodesta 1966. Sen valuuttakoodeja ovat USh ja UGX. Ugandassa on käytössä 10, 50, 100, 200 ja 500 šillinkin kolikot ja 1000, 5 000, 10 000, 20 000 ja 50 000:n setelit.
Kadoksissa (televisiosarja)
Kadoksissa ("Jeopardy") on brittiläinen nuortensarja. Suomessa sarjaa on esitetty Summerissa vuodesta 2004 lähtien.
Sarjassa kerrotaan, kun kahdeksan yliluonnollisista ilmiöistä kiinnostunutta brittinuorta lähti opettajansa kanssa Australiaan tutkimaan seutua, jolla eräs pariskunta väitti kohdanneensa ufoja. Kukin nuorista sai mukaansa videokameran, jolla he kuvasivat näkemäänsä ja kokemaansa. Matka osoittautui aivan joksikin muuksi kuin löhöilylomaksi, ja seurue sai kokea niin fyysisiä kuin henkisiäkin paineita ja useita piinaavia hetkiä. Sarjan kolmas tuotantokausi (14 osaa) jatkuu siitä, mihin edellinen päättyi. Ryhmä on ihailemassa auringonpimennystä, kun taivaalta säkenöivien kirkkaiden valojen lomasta ilmestyy näkyviin kaksi tuttua hahmoa: ufojen kaappaamat Sarah ja David palaavat maan pinnalle. Mutta kun muut yrittävät päästä heidän luokseen, näkymätön kenttä ilmestyy estämään jälleennäkemisen. Loppua kohti jännitys tiivistyy ja katsojia odottaa todellinen yllätys.
Start from the Dark
Start from the Dark on vuonna 2004 julkaistu ruotsalaisen Europe-yhtyeen paluualbumi. Järjestyksessään se on yhtyeen kuudes studioalbumi ja ensimmäinen 13 vuoteen. Levy vei Europea vielä entistä raskaampaan suuntaan, joten levy poikkeaa hiukan tyyliltään aikaisemmista. Levyltä julkaistiin kaksi singleä "Got to Have Faith" ja "Hero". Näistä jälkimmäinen "Hero" tuli suosituksi kappaleeksi ja sitä pidetään yhtenä Europen parhaimmista kappaleista. Levy sai kriitikoilta kohtuu hyvät arvostelut.
Tuomas Hoppu
Tuomas Hoppu (s. 1967 Lempäälä) on suomalainen historiantutkija ja filosofian tohtori.
Hoppu on väitellyt 2006 aiheenaan "Historian unohtamat. Suomalaiset vapaaehtoiset Venäjän armeijassa 1. maailmansodassa 1914–1918". Teos "Tampere 1918" kertoo sisällissodasta Tampereella. Sen on pääosin kirjoittanut Hoppu, ja se on syntynyt Tampereen yliopiston historian laitoksen ja kaupunginmuseoiden yhteisteoksena.
Secret Society
Secret Society on Europen seitsemäs studioalbumi, joka julkaistiin 25. lokakuuta 2006. Se nousi Ruotsissa Sverigetopplistanin neljännelle sijalle, ja pysyi listalla niin ikään neljä viikkoa.
De Oude Meerdijk
De Oude Meerdijk on monikäyttöinen stadion Emmenissä Alankomaissa. Stadion rakennettiin vuonna 1979 ja sitä remontoitiin 2001. Nykyään sitä käytetään enimmäkseen jalkapallossa FC Emmenin kotikenttänä. Stadionille mahtuu 8 600 ihmistä.
Vuonna 2005 stadion oli yksi jalkapallon alle 20-vuotiaiden MM-kisojen areenoista. Sen yleisöennätys on 8 500 ottelusta FC Emmen-Feyenoord Rotterdam vuodelta 1987.
Montgomeryn piirikunta (Ohio)
Montgomeryn piirikunta on piirikunta Ohiossa, Yhdysvalloissa, joka on nimetty kenraali Richard Montgomeryn mukaan. Sen suurin kaupunki on Dayton.
Montgomeryn naapuripiirikuntia ovat Miami pohjoisessa, Clark koillisessa, Greene idässä, Warren etelässä, Butler lounaassa, Preble lännessä ja Darke luoteessa.
Piirikunnassa oli vuoden 2010 väestönlaskennassa 535 153 ihmistä. Etniset ryhmät jakautuvat valkoisiin, joita on 74,7%, mustiin (21,0%), alkuperäisamerikkalaisiin (0,3%) ja aasialaisiin (1,8%).
Kotitalouden mediaanitulo on 44 585 dollaria ja köyhyysrajan alapuolella oli 16,0% väestöstä 2007–2011 välisenä aikana.
1982–1992
1982–1992 on vuonna 1993 julkaistu Europen kokoelmalevy. Yhtye oli hajonnut edellisenä vuonna. Kappaleet kokoelmalevylle on valinnut yhtyeen laulusolisti Joey Tempest.
Kokoelmalevy julkaistiin uudelleen vuonna 1999 nimellä "1982–2000", jossa on mukana uusi remix-versio kappaleesta "The Final Countdown". Versioiden kansitaide poikkeaa myös toisistaan.
1982–2000
1982–2000 on vuonna 1999 julkaistu Europen kokoelmalevy. Se on uudelleenjulkaisu vuonna 1993 julkaistusta "1982–1992"-kokoelmalevystä. Erona aiempaan versioon on se, että kokoelmalevylle on lisätty uusi remix-versio kappaleesta "The Final Countdown". Versioiden kansitaide poikkeaa myös toisistaan.
Stadion Woudestein
Stadion Woudestein on monikäyttöinen stadion Rotterdamissa Alankomaissa. Stadion avattiin vuonna 1939, ja sitä ollaan remontoitu vuosina 1997 ja 2000. Nykyään sitä käytetään enimmäkseen jalkapallossa Excelsior Rotterdamin kotikenttänä. Stadionille mahtuu 3 527 ihmistä.
Eteläarabianleopardi
Eteläarabianleopardi ("Panthera pardus nimr") on äärimmäisen uhanalainen Arabian niemimaalla elävä leopardin alalaji.
Eläimen koko on pienin kaikista leopardin alalajeista. Uroksen paino on noin 30 kiloa ja naaraan 10 kiloa vähemmän. Lajia on arvioiden mukaan jäljellä luonnossa korkeintaan 200 yksilöä, mutta todennäköisesti jopa vain muutamia kymmeniä. Populaatio on menneinä vuosina laskenut lähes koko ajan. Joitakin yksilöitä säilytetään kuitenkin eläintarhoissa. Niitä on ainakin Sharjah Wildlife Centre -tarhassa Yhdistyneissä Arabiemiirikunnissa..
Eteläarabianleopardia elää Arabian niemimaalla Omanin, Jemenin ja Saudi-Arabian rannikoiden vuoristoissa, joissa on ympäri vuoden vettä tarjolla. Niitä ei ole havaittu koskaan autiomaissa.
Definitive Collection (Europe)
Definitive Collection on vuonna 1997 julkaistu Europen kokoelmalevy. Se sisältää ennenjulkaisemattoman kappaleen "Break Free".
Seychellien rupia
Seychellien rupia () on Seychellien rahayksikkö vuodesta 1914. Sen yleisimpiä valuuttakoodeja ovat SR ja SRe. Seychelleillä on käytössä 1, 5, 10, 25 centin ja 1 ja 5 rupian kolikot ja 10, 25, 50, 100 ja 500 rupian setelit.
Rock the Night: The Very Best of Europe
Rock the Night: The Very Best of Europe on vuonna 2004 julkaistu Europen kokoelmalevy, joka julkaistiin markkinoimaan yhtyeen comebackia.
Verizon Wireless Arena
Verizon Wireless Arena on jäähalli Yhdysvaltain New Hampshiren osavaltion Manchesterin kaupungissa. Hallissa kotiottelunsa pelaa AHL-liigan Manchester Monarchs. Hallin yleisökapasiteetti on 10 019, ja se avattiin 2001.
Jon Stanley
Jon Stanley (s. 6. heinäkuuta 1943 Bronx, New York, Yhdysvallat) on yhdysvaltalainen entinen huippulentopalloilija ja nykyinen Volleyball Hall of Famen jäsen. Hän edusti urallaan Yhdysvaltojen maajoukkuetta, jossa hän saavutti menestystä. Stanley valittiin Volleyball Hall of Fameen vuonna 1992. Hänen poikansa Clayton Stanley on nykyään myös huippulentopalloilija.
De Vliert
De Vliert on monikäyttöinen stadion 's-Hertogenboschissa Alankomaissa. Stadion avattiin vuonna 1999. Nykyään sitä käytetään enimmäkseen jalkapallossa FC Den Boschin kotikenttänä. Stadionille mahtuu 8 500 ihmistä.
Seychellien lippu
Seychellien lippu on Seychellien tunnus ja se on ollut käytössä nykyisessä muodossaan 18. kesäkuuta 1996 lähtien. Lipussa on viisi eriväristä viistoa, jotka edustavat taivasta ja merta (sininen), aurinkoa, joka tuo valoa elämään (keltainen), ihmisiä ja heidän määrätietoisuuttaan (punainen), oikeudenmukaista yhteiskuntaa ja harmoniaa (valkoinen) ja maata ja elinympäristöä (vihreä). Vanhojen ja uusien lippujen mittasuhteet ovat 1:2.
Ravilehto
Ravilehto on Kouvolan kaupungin pohjoisella puolella sijaitseva kaupunginosa Lehtomäen ja Ravikylän "välissä". Alue koostui ennen muutamasta talosta, pellosta ja laitumesta. Peltojen ja laitumien tilalle alettiin rakentaa rivi- sekä omakotitaloja vuonna 2006. Tällä hetkellä alue on lähes täyteen rakennettu.
Jan Louwers Stadion
Jan Louwers Stadion on monikäyttöinen stadion Eindhovenissa Alankomaissa. Stadion avattiin vuonna 1934. Nykyään sitä käytetään enimmäkseen jalkapallossa FC Eindhovenin kotikenttänä. Stadionille mahtuu 4 600 ihmistä.
Springfield (Vermont)
Springfield on kunta Windsor Countyssa, Vermontissa. Asukasluku oli vuoden 2000 väestönlaskennan mukaan 9 078.
Kaupunki äänestettiin nettikilpailussa "The Simpsons Movien" ensi-iltapaikaksi. Neljätoista yhdysvaltalaista Springfieldiä osallistuivat kilpailuun videolla, ja Vermontin Springfield voitti äänestyksen.
5 kulmaa kosmologiaan
5 kulmaa kosmologiaan oli viisiosainen Yle TV1:llä syyskesällä 2008 esitetty keskusteluohjelma, jota isännöi avaruustähtitieteen professori Esko Valtaoja. Sarjan ohjasi ja käsikirjoitti Atro Lahtela. Tuottajana toimi Teija Peltoniemi sekä Mika ja Niko Rihalahti. Sarjan jokaisessa jaksossa Valtaoja keskusteli maailmankaikkeudesta kahden asiantuntijan kanssa.
Sarja kuvattiin Villa Hummerheimissa, Kirkkonummella syyskuussa 2007.
Vieraina kosmologi Kari Enqvist ja uskontotieteilijä Matti Kamppinen.
Vieraina biologi Kirsi Lehto ja tietoisuustutkija Antti Revonsuo.
Vieraina geodeetti Markku Poutanen ja kuvataiteilija Jyrki Siukonen.
Vieraina professori Tuija Pulkkinen ja kuvataiteilija Antti Tanttu.
Vieraina kosmologi Kari Enqvist ja uskontotieteilijä Matti Kamppinen.
Kim Jong-kook
Kim Jong-kook (, "Kim Jong-kook") on eteläkorealainen laulaja. Hän kuului alun perin Turbo-yhtyeeseen, jonka hajottuaan hänestä on tullut menestyvä sooloartisti. Hän on nykyään yksi Etelä-Korean suosituimmista laulajista. Hänen kolmatta albumiaan on myyty yli 300 000 kappaletta. Hän on myös esiintynyt televisiossa.
Tuija Pulkkinen (fyysikko)
Tuija Inkeri Pulkkinen (s. 1962) on suomalainen avaruusfysiikan tutkija, avaruustieteen ja -tekniikan professori ja Aalto-yliopiston vararehtori.
Hän väitteli Helsingin yliopistossa vuonna 1992. Hän työskenteli Ilmatieteen laitoksessa tutkimusprofessorina ja Avaruus ja yläilmakehä-tutkimusohjelman päällikkönä vuoden 2010 loppuun asti. Pulkkisen erikoisaloja ovat magnetosfääri, avaruusplasmafysiikka ja revontulet.
Professori Pulkkinen siirtyi 1. tammikuuta 2011 Aalto-yliopiston Otaniemen kampuksen Sähkötekniikan korkeakoulun dekaaniksi. Vuonna 2014 hänestä tuli Aalto-yliopiston vararehtori.
Professori Tuija I. Pulkkinen on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2011. Vuodesta 2014 alkaen hänet kutsuttiin Yhdysvaltain kansallisen tiedeakatemian jäseneksi, mitä ennen hän toimi European Geophysical Unionin puheenjohtajana.
Elmendorfin lentotukikohta
Elmendorfin lentotukikohta () on Yhdysvaltain ilmavoimien lentotukikohta Alaskassa, Anchoragen lähellä, jonka lentokenttäkoodit ovat EDF (IATA), PAED (ICAO) ja EDF (FAA). Elmendorf on 11. ilmavoimien, 3. lennoston (3d Wing) ja NORADin kotipaikka ja kuuluu USPACOMin alaisuuteen.
3. lennoston palveluksessa on 6900 henkeä ja sillä on käytössään F-15 Eagle, E-3 Sentry, C-17 Globemaster III, C-12 Huron ja F-22 Raptor -koneita.
Maik Taylor
Maik Stefan Taylor (s. 4. syyskuuta 1971 Hildesheim, Länsi-Saksa) on pohjoisirlantilainen jalkapallomaalivahti, joka edusti seuratasolla pisimpään Fulhamia ja Birmingham Cityä. Hän edusti myös Southamptonia, Barnetia, Farnboroughia, Leeds Unitedia sekä viimeksi Millwallia, jonne hän siirtyi ensin lainalle Leeds Unitedistä maaliskuussa 2012 ja allekirjoitti sitten seuran kanssa vuoden mittaisen sopimuksen.
Maik aloitti Pohjois-Irlannin B-maajoukkueessa vuonna 1999 ja ehti pelata yhden ottelun. Jo samana vuonna hänet valittiin A-maajoukkueeseen. Hän pelasi 88 A-maaottelua vuosina 1999–2011.
Tšuvassit
Tšuvassit ovat turkinsukuinen kansa, joka asuu Venäjällä. Vuoden 2002 laskennan mukaan heitä oli 1 637 200 henkilöä, joista 889 268 asui Tšuvassiassa. Tšuvassit puhuvat tšuvassin kieltä sekä toisena kielenä venäjää tai tataaria.
Excelsior
Excelsior voi viitata useisiin paikkakuntiin tai asioihin.
Sana on latinaa ja merkitsee ”korkeammalle” tai ”ylemmäs”.
Sansibarinleopardi
Sansibarinleopardi ("Panthera pardus adersi") on äärimmäisen uhanalainen, mahdollisesti jopa hävinnyt Sansibar-saarella elävä leopardin alalaji. Sen turkissa on pieniä täpliä. 1990-luvulla luultiin useaan otteeseen, että laji olisi kuollut sukupuuttoon. Sansibarin asukkaat kertoivat kuitenkin vuonna 1996 että ne ovat elossa. Viimeisin varmistettu näköhavainto on 1980-luvulta. Sansibarinleopardin häviämisen syinä ovat väestönkasvu ja sitä kautta aiheutunut peltojen laajentuminen. Taantuminen alkoi 1800-luvulla jolloin leopardeja alettiin hävittämään melko järjestäytyneesti niiden tappaessa karjaa ja ihmisiä. Nykyisin saaren asukkaat järjestävät edelleen retkiä Jozanin metsään jossa leopardin uskotaan edelleen elävän. Näillä retkillä ei kuitenkaan ole saatu näköhavaintoa leopardista. Koska varmuutta leopardin selviytymisestä saarella ei ole on kaikki suojelutoimet lopetettu mutta IUCN listaa lajin edelleen äärimmäisen uhanalaiseksi huolimatta lajin todennäköisestä häviämisestä.
Profeetta (albumi)
Profeetta on Mikko Kuustosen ja Jukka Perkon ensimmäinen yhteinen studioalbumi. Se julkaistiin 24. syyskuuta 2008. Albumin innoittajana toimi samanniminen Kahlil Gibranin teos.
Albumi debytoi Suomen virallisen listan sijalla 27, ja putosi seuraavalla listaviikollaan sijalle 33.
Mari Palo
Mari Johanna Palo (s. 10. kesäkuuta 1975 Lohtaja) on suomalainen oopperalaulaja, äänialaltaan sopraano.
Palo valmistui ylioppilaaksi vuonna 1994. Hän opiskeli laulua Keski-Pohjanmaan konservatoriossa ja vuodesta 1996 Sibelius-Akatemian laulumusiikin osastolla, josta hän valmistui musiikin maisteriksi vuonna 2008. Liedopintoja hän on suorittanut muun muassa Elisabeth Schwarzkopfin ja Ilmo Rannan johdolla.
Lappeenrannan laulukilpailussa 1999 Palo sai kolmannen palkinnon ja Yleisradion erikoispalkinnon. Vuonna 2001 hän tuli toiseksi Merikanto-laulukilpailussa. Palo on konsertoinut muun muassa Keski-Pohjanmaan Kamariorkesterin, Radion sinfoniaorkesterin ja Helsingin kaupunginorkesterin kanssa Esa-Pekka Salosen, Juha Kankaan, Leif Segerstamin ja Mikko Franckin johdolla. Suomen lisäksi hän on konsertoinut myös Tanskassa, Ranskassa, Belgiassa, Japanissa, Unkarissa ja Englannissa.
Vuodesta 1999 Palo on vieraillut säännöllisesti Suomen Kansallisoopperassa. Hän on esiintynyt myös Norjan kansallisoopperassa, Savonlinnan oopperajuhlilla, Vaasan Oopperassa, Kuopion oopperassa sekä Lahden kaupunginteatterissa.Lähde
Spem in alium
Spem in alium on renessanssisäveltäjä Thomas Tallisin kuoroteos noin vuodelta 1570. Teos on 40-ääninen motetti; laulajat jaetaan kahdeksaan kuoroon, joista kussakin on viisi laulajaa. Nykyaikana teoksen on tulkinnut muun muassa Tallis Scholars -kuoro.
"Spem in aliumin" varhaisin säilynyt käsikirjoitus on vuodelta 1610. Teos ei liity Giovanni Pierluigi da Palestrinan samannimiseen messuun ("Missa Spem in alium").
Vadstenagymnasiet
Vadstenagymnasiet on kunnallinen lukio Vadstenassa Itä-Götanmaan läänissä Ruotsissa. Koulun rehtori on Kjell Knutsson. Koska Vadstena on tunnettu matkailukaupunki ja sen historia ja kulttuuri saa tuhannet ihmiset vuosittain vierailemaan paikkakunnalla, onkin Vadstenagymnasiet suuntautunut matkailuun. Koulu tekee yhteistyötä Svenska Turistföreningenin (STF) sekä muiden organisaatioiden kanssa.
Vadstenagymnasietista vieraillaan joka toinen vuosi Liettuan Plungėssa sijaitsevassa lukiossa ja Plungėsta vieraillaan vastaavasti joka toinen vuosi Vadstenagymnasietissa. Lukio on mukana myös Viron Haapsalussa toimivan lukion kanssa "The Väinameri Project" -projektissa. Naantalin lukion kanssa Vadstenagymnasietilla on ollut oppilasvaihtoa monen vuoden ajan.
Merikanto-laulukilpailu
Merikanto-laulukilpailu on Taidekeskus Salmelassa Mäntyharjulla järjestettävä laulukilpailu. Merikanto-laulukilpailun tavoitteena on lisätä Oskar ja Aarre Merikannon tuontannon tuntemusta ja arvostusta ja samalla löytää nuoria lahjakkaita laulajia ja tarjota heille näkyvyyttä. Kilpailu on tarkoitettu lupaaville, jo esiintymiskypsyyttä omaaville, nuorille laulajille.
Merikanto-laulukilpailuun voivat osallistua kilpailuvuonna 34 vuotta täyttävät tai sitä nuoremmat Suomen kansalaiset. Kilpailu on kolmieräinen: tuomaristo suorittaa keväällä karsinnan lähetetyistä ääninäytteistä ja välierä sekä loppukilpailu järjestetään kesällä Mäntyharjun kirkossa.
Ensimmäisessä laulukilpailussa 2001 sijoittuivat Tommi Hakala, Mari Palo ja Helena Juntunen. Tuomaristoon kuuluivat Heljä Angervo, Taru Valjakka, Esa Ruuttunen, Gustav Djupsjöbacka sekä puheenjohtajana toimi Aarno Cronvall.
Toisessa Merikanto-laulukilpailussa 2005 sijoittuivat Essi Luttinen, Jussi Ziegler ja Ilona Jokinen. Tuomaristoon kuuluivat Monica Groop ja Jorma Hynninen, Gustav Djupsjöbacka ja Aarno Cronvall.
Kolmannessa Merikanto-laulukilpailussa 2009 sijoittuivat Maija Skille, Jussi Merikanto sekä Hedvig Paulig. Tuomaristoon kuuluivat Gabriel Suovanen, Cynthia Makris, Gustav Djupsjöbacka ja Aarno Cronvall.
Merikanto-laulukilpailu järjestetään 4-6 vuoden välein. Seuraava kilpailu käydään kesällä 2015.
1. Tommi Hakala, baritoni
2. Mari Palo, sopraano
3. Helena Juntunen, sopraano
1. Essi Luttinen, mezzosopraano
2. Jussi Ziegler, baritoni
3. Ilona Jokinen, sopraano
1. Maija Skille, mezzosopraano
2. Jussi Merikanto, bassobaritoni
3. Hedvig Paulig, sopraano
Tallis Scholars
The Tallis Scholars on brittiläinen kuoro, joka tunnetaan varsinkin renessanssin ajan hengellisen musiikin teosten tulkinnoistaan. Ryhmän perusti vuonna 1973 sen johtaja Peter Phillips. Tallis Scholars on esiintynyt eri puolilla maailmaa ja julkaissut lukuisia levytyksiä. Levy-yhtiö Gimell Records perustettiin vuonna 1981 sen toimintaa varten.
Kuoro on saanut useita palkintoja, ja sen perustaja Phillips on vuodesta 2005 lähtien ollut Ranskan Ordre des Arts et des Lettres’n "Chevalier".
Pakko tietää
Pakko tietää on tietokilpailuformaatti, jonka kysymykset ovat ilmestyneet vuodesta 2001 alkaen Suomen Kuvalehden palstalla, kolmessa "Pakko tietää" -kirjassa sekä omalla internet-sivullaan. Pakko tietää –palsta on ollut Suomen Kuvalehden suosituimpia palstoja. Kysymykset ovat vuosien kuluessa muuttuneet aiempaa enemmän anekdoottimaiseen suuntaan. Ensimmäisen "Pakko tietää" -kirjan kustansi Otava. Kirjasta otettiin kaksi painosta, yhteensä yli 9600 kappaletta. Seuraavat kaksi kirjaa on julkaissut Pressmen Finland Oy.
Pressmen Finlandin ylläpitämällä Pakkotietaa.fi-sivustolla ilmestyy päivittäin yksi uusi tietokilpailukysymys. Ylläpitäjien tavoitteena on, että kysymykset olisivat niin mielenkiintoisia, että niiden lukijat haluavat tietää oikean vastauksen. Useimmat kysymykset perustuvat useisiin kirjallisiin lähteisiin.
Tulitauko
Tulitauko tarkoittaa taukoa, jossa sotivat osapuolet lakkaavat taistelutoiminnan ja pidättäytyvät toistensa vastaisesta taistelutoiminnasta määräajaksi esimerkiksi aselevon aikaansaamiseksi. Tulitaukoa käytetään joskus taistelutaukona, jotta esimerkiksi siviilit saadaan evakuoitua taistelualueelta ennen kuin taisteluja jatketaan.
Kirjaimellisesti tulitauko tarkoittaa taukoa tuliaseiden käytössä vihollista tai vastustajaa vastaan.
Euroopan unionin tarkkailuoperaatio Georgiassa
Euroopan unionin tarkkailuoperaatio Georgiassa on siviilitarkkailuoperaatio, jota Euroopan unioni valmistelee 200 tarkkailijan vahvuisella osastolla. Suomi on tukenut operaatiota vuodesta 2008 lähettämällä operaatioalueelle kerrallaan 10-15 vahvuisen tarkkailijaryhmän, jonka ryhmänvanhimpana ja Kuopiossa sijaitsevan Kriisinhallintakeskuksen yhteyshenkilönä toimii Johannes-Mikael Mäki (toukokuusta 2017 alkaen). Tarkkailua johtaa tanskalainen Erik Hoeeg
Operaation virallinen alku tapahtui 1. lokakuuta 2008 Georgian hallituksen pääministeri Lado Gurgenidzen ilmoituksella.. Operaation nykyinen mandaatti ja rahoitus on hyväksytty joulukuuhun 2019 saakka.
Euroopan unionin tarkkailuoperaatio on sen Venäjän federaatiolle tarjoama vaihtoehto Euroopan turvallisuus- ja yhteistyöjärjestön alkujana yhdeksän hengen sotilastarkkailuoperaation laajentamiselle sataan sotilastarkkailijaan.
Tarkkailuun on viitattu Euroopan unionin siviilitarkkailuoperaationa sen korostamiseksi, että kyseessä ei ole sotilaallinen eikä sotilaiden suorittama sotilastarkkailu, mutta kaikkien siviilitarkkailijoiden ei tarvitse olla lähettävien maiden poliisiviranomaisia tai poliisikoulutettuja. Esimerkiksi Suomi lähettää operaatioon tarkkailijoiksi vain siviilitaustaisia henkilöitä.
Sarissa
Sarissa tai sarisa () oli 4-7 metriä pitkä keihäs, jota käytettiin antiikin Kreikan ja Makedonian falangeissa. Sarissa oli tehty kovasta saarnipuusta ja se oli joskus jopa yli 6 metriä pitkä, joten sitä piti käsitellä kahdella kädellä. Sarissan kannassa oli pronssinen vastapaino, joka helpotti aseen pitämistä suorassa.
Sarissan otti käyttöön Makedonian kuningas Filippos II ja sitä käytettiin aina 100-luvulle eaa asti.
Sarissalla torjuttiin muun muassa hyökkääviä ratsuväkijoukkoja. Suojausmuodostelmassa oli kaksi riviä. Eturivi oli keihäät pystyssä valmiina vastaanottamaan ratsuväen hyökkäys, ja suojaamassa takariviä. Takarivin sotilailla oli sarissa ojossa vihollisia kohti, ja he saattoivat lyödä vastustajansa hevosen selästä turvallisesti eturivin takaa keihään pituuden ansiosta.
Jaroslav Bednář
Jaroslav Bednář (s. 9. marraskuuta 1976 Praha, Tšekkoslovakia) on tšekkiläinen entinen jääkiekkoilija, pelipaikaltaan oikea laitahyökkääjä. Hän on voittanut urallaan Venäjän-, Tšekin- ja Sveitsin-mestaruuden sekä MM-hopeaa.
Bednář aloitti ammattilaisuransa kaudella 1994–1995 Slavia Prahan joukkueessa, johon hän palasi usean vuoden tauon jälkeen kaudella 2005–2006. Hän on edustanut myös Slavian paikallisvastustajaa Sparta Prahaa.
2000-luvun vaihteessa Bednář pelasi Suomen SM-liigassa JYP:n ja HIFK:n joukkueissa, ja oli kaudella 2000–2001 sarjan paras maalintekijä. Kauden jälkeen Los Angeles Kings varasi hänet NHL:ään vuoden toisella kierroksella numerolla 56. Seuraavan kolmen kauden aikana hän pelasi 102 NHL-ottelua Kingsin ja Florida Panthersin paidassa.
Ennen paluutaan kotimaahansa Bednář pelasi kauden 2003–2004 loppupuoliskon ja kauden 2004–2005 Venäjällä Avangard Omskissa. Keväällä 2004 Bednář oli voittamassa Omskissa Venäjän superliigan mestaruutta. Kaudet 2005–2009 hän pelasi jälleen Slavia Prahassa. Kaudella 2007–2008 Bednář voitti Tšekin-mestaruuden. Hän teki pudotuspeleissä 10 maalia, eniten koko sarjasta, ja voitti pudotuspelien arvokkaimmalla pelaajalla annettavan Václav Pacina -palkinnon. Seuraavalla kaudella Bednář teki runkosarjassa 68 pistettä ja voitti liigan pistepörssin. Lisäksi hän oli syöttötilaston kärkinimi 41 maalisyötöllään.
Kaudeksi 2009–2010 Bednář siirtyi KHL-liigan Torpedo Nižni Novgorodiin, jossa hän pelasi vain yhden kauden. Seuraavaksi kaudeksi hän siirtyi Sveitsin pääsarjan HC Davosiin. Davosissa Bednář oli voittamassa Sveitsin-mestaruutta. Kesällä 2011 hän jätti Davosin ja teki kahden vuoden sopimuksen HC Luganon kanssa.
Vuonna 2013 Bednář palasi kotimaahansa pelaten pääsarjassa vielä viisi kautta Slavia Prahan ja HK Hradec Kraloven riveissä. Keväällä 2018 Bednář päätti pelaajauransa ja siirtyi Mountfield HK:n urheilujohtajaksi.
Bednářin sisarenpoika Jakub Vrána on yksi ikäluokkansa lahjakkaimmista jääkiekkoilijoista koko maailmassa.
Crazy Train
"Crazy Train" on Ozzy Osbournen vuonna 1980 ilmestyneen "Blizzard of Ozz" -levyn ensimmäinen single. Kappale on myös Ozzy Osbournen ensimmäinen single soolourallaan. Kappaleen kirjoittivat Ozzy Osbourne, Randy Rhoads ja Bob Daisley. Kappale levytettiin livenä vuonna 1981 ja myöhemmin julkaistiin live-albumille "Tribute". Kappale on myös "Guitar Hero World Tour" -pelissä. Pelissä kappaleen aikana esiintyvät Ozzy Osbourne ja kitaristi Zakk Wylde.
"Crazy Train" oli suuri hitti Isossa-Britanniassa ja Yhdysvalloissa. Kappaleen ensimmäistä riffiä ja kitarasooloa arvostettiin. Kappale pääsi sijalle 51. "Rolling Stonen" parhaiden kitarakappaleiden joukkoon ("Rolling Stone's" 100 greatest guitar songs of All Time). Se sijoittui 49. sijalle Isossa-Britanniassa ja sen kitarasoolo nimettiin yhdeksänneksi parhaaksi "Guitar Worldin" 25 miljoonan lukijan mukaan. Kappale sijoittui myös sijalle 9. VH1:n 40. parhaan metallikappaleen joukkoon.
Birgitta College
Birgitta College on yksityinen lukio Vadstenassa Itä-Götanmaan läänissä Ruotsissa. Koulu aloitti toimintansa lukukaudella 2001–02. Koulua johtaa "ad mandatum-gruppen".
Birgitta Collegessa on kolme erikoisohjelmaa:
Sankt Persskolan
S:t Persskolan on Vadstenan taajamassa Vadstenan kunnassa Itä-Götanmaan läänissä Ruotsissa toimiva peruskoulu, jossa on luokat esikoulusta kolmanteen vuosiluokkaan. Koulun vanhin rakennus on valmistunut 1900-luvun alussa ja siellä sijaitsee muun muassa luokkahuoneita, henkilökunnanhuone, aula, tietokoneluokka, kirjasto sekä lääkärinvastaanotto. Kaikissa koulun rakennuksissa on yhteensä noin 180 oppilasta. Luokkien ensimmäisestä kolmanteen rehtorina toimii Marie-Louise Mattisson. Esikoulun rehtori on Kristina Sandberg.
Roslivajärvi
Roslivajärvi eli Siestarjoenjärvi () on keinotekoinen järvi Pietariin kuuluvan Siestarjoen kaupungin itäpuolella Venäjällä. Se on syntynyt vuonna 1723 Siestarjoen asetehtaan rakentamisen yhteydessä, kun Siestarjokeen rakennettu pato nosti veden korkeutta lähes 9 metriä. Vuonna 1803 järvi murtautui Suomenlahteen uuden uoman kautta, jolloin jouduttiin rakentamaan vielä toinenkin pato.
Roslivajärven pinta-ala on noin 12 neliökilometriä ja keskimääräinen syvyys 1,5–2 metriä. Siihen virtaavat Rajajoki ja Mustajoki (). Järven ja Suomenlahden välisellä kannaksella sijaitsee Siestarjoen kaupunki, itä- ja pohjoisrannalla on laajoja suoalueita. Rantavyöhykkeeltä on löydetty neoliittikauden ja varhaisen rautakauden asuinpaikkoja.
Roslivajärven länsiranta kuului Suomen suuriruhtinaskuntaaan 1812–1864. Siestarjoen ja Seppälän kylän välille syntyi 1900-luvun alussa Roslivan () huvila-asutus, jossa venäläinen bolševikkijohtaja Vladimir Lenin piilotteli heinäkuussa 1917. Leninin isäntänä toiminut Siestarjoen asetehtaan työläinen Nikolai Jemeljanov teki sinä kesänä remonttia ja asui tilapäisesti vajassa, joka oli kunnostettu tähän tarkoitukseen. Lenin vietti vajan ullakolla muutamia päiviä ja siirtyi sitten Roslivajärven syrjäiselle niitylle rakennettuun heinämajaan, josta hän elokuun alussa lähti rajan yli Suomeen. Leninin kanssa majassa piileskeli myös Grigori Zinovjev. Neuvostoaikana Leninin asuma vaja museoitiin ja järven rannalle vuosittain pystytettyä heinämajaa pidettiin ”pyhiinvaelluskohteena” turisteille.
UFO-Finland
UFO-Finland on suomalainen ufologia-yhdistys, jolla on omaa kustantamotoimintaa. Yhdistyksen mukaan se kerää ufo-havaintoja, tutkii ja levittää tietoutta ufoista. Yhdistyksen itsensä mukaan se tekee tieteellistä työtä.
UFO-Finland on rekisteröity 24. kesäkuuta 1999, kotipaikkana Helsinki.
Ruoholahden Sanomat
Ruoholahden Sanomat on Helsingin Länsisataman Jätkäsaaressa ja Ruoholahdessa ilmestyvä paikallislehti, joka jaetaan ilmaiseksi kerran kuukaudessa kotitalouksiin Jätkäsaaressa, Ruoholahdessa, Lauttasaaressa, osassa Etu-Töölöä, kantakaupunginniemen länsiosissa sekä Lehti- ja Kuusisaaressa. Lehden painosmäärä on 21 000 kappaletta.
Ruoholahden Sanomat on uskonnollisesti ja poliittisesti riippumaton lehti. Lehti noudattaa Julkisen sanan neuvoston linjauksia julkaisupolitiikassaan.
Lehden päätoimittaja on Rauno Hietanen. Ruoholahden Sanomia julkaisee riippumaton helsinkiläinen kustannusyhtiö Sanatakomo Oy.
Meripuisto
Meripuisto on puisto Kemin kaupungin keskustassa, Sauvosaaren kaupunginosassa. Puistoa rajaavat Kauppakatu, Urheilukatu ja Meripuistokatu sekä lännessä Luulajantie, joka erottaa puiston merestä. Luulajantien puolella puistoa reunustavat vanhat makasiinit. Kemin lumilinna on useana vuonna rakennettu aivan puiston tuntumaan.
Alue varattiin puistoksi jo L.I. Lindqvistin laatimassa kaupungin ensimmäisessä asemakaavassa vuodelta 1869. Alue säilyi kuitenkin pääosin luonnonvaraisena metsikkönä ja louhikkona vuoteen 1893 asti, jolloin puiston korkeimmalle kohdalle mäen päälle rakennettiin arkkitehti Waldemar Wileniuksen suunnittelema puistopaviljonki. Puistoksi kunnostaminen lienee aloitettu tuolloin. Paviljongin rakentamiseen asti alue oli tunnettu Rantapuistona, paviljongin valmistuttua puistoa alettiin nimittää "Paviljonginpuistoksi". Meripuisto-nimi on myöhemmältä ajalta. Paviljonki toimi pitkään kaupungin virastotalona.
Puiston meren puoleisessa osassa sijaitseva museoalue on perustettu 1950-luvun alussa, jolloin Kemin Kotiseutu- ja museoyhdistys siirrätti sinne vanhoja rakennuksia Kemijokivarresta. Yli-Jaakheikin savupirtti on rakennettu vuonna 1797. 1960-luvun lopulla alueelle on siirretty myös vanha tullirakennus Kemin vanhasta sisäsatamasta, läheltä puistoa. Meripuiston jatulintarha on siirretty alueelle Ajoskrunnista.
Puistossa on myös sotien jälkeen rakennettu laululava ja kesäteatterin käytössä ollut hiekkakuoppaan rakennettu esiintymispaikka. Meripuiston Kesäteatteri oli toiminnassa neljä kesää. Vuosina 1958 ja 1959 esitettiin Joel Lehtosen "Putkinotko", jonka ohjauksesta vastasivat näytelmässä Juutas Käkriäistä näytellyt Leo Lastumäki ja Aimo Heino. Kemin kaupunginteatterin entinen johtaja Urpo Lauri, joka oli aiemmin dramatisoinut "Putkinotkon", oli kesäteatterin ohjausapuna. Kesällä 1960 esitettiin Matti Tapion ohjaama Hugo Raudseppin "Mikumärdissä on kesä" ja vuonna 1961 Edvin Haapalaisen ohjaama Ilmari Turjan "Särkelä itte", jossa Lastumäki esitti Särkelää.
Meripuistoon suunniteltiin 1960–luvulla kaupungin kulttuurikeskusta. Professori Esko Järventauksen muinaistieteelliselle toimikunnalle vuonna 1965 antamassa lausunnossa Meripuiston toivottiin välttyvän lisärakentamiselta.
Sekä puisto että paviljonkirakennus ovat säilyneet. Paviljongissa on toiminut viime vuosina useita eri ravintoloita viimeisimpänä Päivikki Palosaaren Ravintola Hullun Mylly. 
Nykyisin ravintolan omistaa Kauko Hyvärinen ja nimi on jälleen Puistopaviljonki.
Beatrice
Beatrice on alun perin italialainen naisen etunimi, joka johtuu "ilon tuojaa" tai "onnea tuovaa" merkitsevistä sanoista. Nimen on tehnyt suosituksi erityisesti Danten tunnetuimmissa teoksissa esiintyvä Beatrice Portinari, hänen nuorena kuollut rakastettunsa.
Suomessa nimi Beatrice on vuoden 2009 loppuun mennessä annettu 1 666 naiselle. Beatricen nimipäivä on suomen­ruotsalaisen kalenterin mukaan 2. joulukuuta.
Steve Perry (käsikirjoittaja)
Steve Perry (s. 31. elokuuta 1947) on yhdysvaltalainen televisiokäsikirjoittaja, joka aloitti uransa 1980-luvulla. Uransa aikana hän on käsikirjoittanut jaksoja muun muassa Silverhawksiin, The Real Ghost Bustersiin, Gargoylesiin, Batmaniin, Street Fighteriin ja Tosi viileään haamujengiin.
Death Club Entertainment
Death Club Entertainment on Latexxx Teensin ensimmäinen täyspitkä albumi ja kolmas tuotos joka on levytetty Roomassa, Italiassa vuonna 2008. Levy ilmestyi elokuun 30 päivä.
Dope Stars Inc:in laulaja, Victor Love laulaa vierailevana artistina kappaleessa "Long Way To Ruin".
Else Lassila
Else Lassila on suomalainen lasten- ja nuortenkirjailija. Hänen kirjoihinsa kuuluvat muun muassa "Hyväntuulenlaakso" (WSOY, 1995) ja "Korpin laulu" (WSOY, 1999). Lassila on kirjoittanut myös Kolmiokirjan viihdelukemistoihin.
Nosh A Lody
Nongotamba Shutsa ”Nosh” A Lody (s. 17. heinäkuuta 1989 Likasi, Kongon dem. tasavalta) on kongolais-suomalainen jalkapalloilija. Hän on pelipaikaltaan keskuspuolustaja tai puolustava keskikenttäpelaaja.
A Lody aloitti jalkapalloilun SAPAssa ja edusti myöhemmin myös Helsingin Jalkapalloklubia. Hän kuului kaudella 2009 HJK:n Veikkausliiga-joukkueeseen ja sai peliaikaa Liigacupissa, mutta sarjaottelut hän pelasi reservijoukkue Klubi 04:ssä. Liigadebyyttinsä hän teki Jarossa, jota hän edusti kaudet 2010–2011. Kaudeksi 2012 hän siirtyi Myllykosken Palloon.
A Lody on pelannut Suomen alle 19-vuotiaiden maajoukkueessa. Hänen sukujuurensa ovat Kongossa.
Mikko Sumusalo
Mikko Sumusalo (s. 12. maaliskuuta 1990 Porvoo) on suomalainen jalkapalloilija. Hän on pelipaikaltaan laitapuolustaja.
Sumusalo aloitti uransa FC Futurassa, josta hän siirtyi 9-vuotiaana HJK:iin. Hän pelasi aluksi seuran juniorijoukkueissa ja myöhemmin reservijoukkue Klubi 04:ssä. Edustusjoukkueeseen Sumusalo pääsi ensimmäisen kerran kaudella 2009. Kaudella 2010 hän pelasi jo 14 liigaottelua.
Quintus Mucius Scaevola (vuoden 174 eaa. konsuli)
Quintus Mucius Scaevola ("Scaevola" tarkoittaa vasenkätistä) oli roomalainen poliitikko. Hänen isänsä, joka oli myös nimeltään Quintus Mucius Scaevola, toimi preettorina vuonna 215 eaa.
Scaevola valittiin preettoriksi vuonna 179 eaa., jolloin hänestä tuli myös Sisilian kuvernööri. Vuonna 174 eaa. hänet valittiin konsuliksi ja 171 eaa. tribuuniksi, jolloin hän palveli lankonsa Publius Licinius Crassuksen alaisena Makedoniassa kolmannen makedonialaissodan aikana.
Hänen poikansa oli Quintus Mucius Scaevola Augur, vuoden 117 eaa. konsuli.
The Invaluable Darkness
The Invaluable Darkness on norjalaisen black metal -yhtye Dimmu Borgirin lokakuussa 2008 julkaistu DVD-paketti, joka sisältää kolme levyä; kaksi konserttimateriaalia sisältävää DVD-levyä sekä studiossa äänitetyn audio-CD-levyn. DVD-levyjen sisältämä materiaali on kuvattu Dimmu Borgirin The Invaluable Darkness -kiertueelta ja yhtyeen esiintymisestä Wacken Open Air -festivaaleilla. Osa materiaalista on kuvattu NRK Studio 19:ssä Oslossa ja myös CD on nauhoitettu siellä.
Sentrum Scene, Oslo, Norja - 6. marraskuuta 2007
Columbiahalle, Berliini, Saksa - 21. lokakuuta 2007
Forum, Lontoo, Iso-Britannia - 28. syyskuu 2007
Wacken Open Air 2007P3 Sessio – NRK Studio 19 Oslo, Norja –2007Musiikkivideot
Gold Awards Oslo
Kuvagalleria
P3 Session @ NRK Studio 19
Mucius
Mucius oli roomalainen sukunimi eli "nomen gentile". Nimeä kantoivat niin patriisit kuin plebeijitkin.
Michael Ball
Michael John Ball (s. 2. lokakuuta 1979 Liverpool, Merseyside, Englanti) on englantilainen jalkapalloilija, joka pelaa Englannin mestaruussarjan Leicesterissa. Ballin pelipaikka on vasen laitapuolustaja. Hän on aiemmin edustanut Evertonia, Rangersia, PSV:tä ja Manchester Cityä.
Acapulco (albumi)
Acapulco on suomalaisen Pospisil-yhtyeen esikoisalbumi. Se julkaistiin 5. maaliskuuta 2008.
Javier Garrido
Javier Garrido Behobide (s. 15. maaliskuuta 1985 Irún) on espanjalainen jalkapallopuolustaja ja hän pelaa Las Palmasin joukkueessa.
Hän on aiemmin pelannut Real Sociedadissa kotimaassaan. Hän teki 2. elokuuta 2007 neljän vuoden sopimuksen Manchester Cityn kanssa. Ensimmäisen kerran hän pelasi joukkueessa 11. elokuuta 2007 West Hamia vastaan. 
Hän siirtyi Lazioon 2,5 miljoonan euron siirtokorvauksella 30. heinäkuuta 2010 ja solmi vuoteen 2014 asti ulottuvan sopimuksen.
Ensimmäisen maalin Lazion paidassa Garrido teki Coppa Italian ottelussa Albinoleffea vastaan 25. marraskuuta 2010.
Kaudelle 2012-2013 Garrido siirtyi lainasopimuksella Englannin Valioliigassa pelaavaan Norwich Cityyn. 14. toukokuuta 2013 hänen siirtonsa muuttui pysyväksi ja hän kirjoitti seuran kanssa kahden vuoden mittaisen sopimuksen.
7. elokuuta 2015 Garrido siirtyi ilmaiseksi Las Palmasiin.
Hän voitti Espanjan joukkueessa alle 19-vuotiaiden Euroopan mestaruuden vuonna 2004
Shaleum Logan
Shaleum Narval Logan (s. 29. tammikuuta 1988, Manchester) on Brentfordissa pelaava englantilainen jalkapalloilija. Hänen entisiä seurojaan ovat Manchester City, Grimsby Town, Scunthorpe United, Stockport County ja Tranmere Rovers.
Rakkaus on jättänyt Maan
Rakkaus on jättänyt Maan on suomalaisen Soma-yhtyeen kolmas studioalbumi. Se julkaistiin 23. huhtikuuta 2008.
Felipe Caicedo
Felipe Salvador Caicedo Corozo (s. 5. syyskuuta 1988 Guayaquil, Ecuador) on ecuadorilainen jalkapalloilija. Hän on pelipaikaltaan hyökkääjä.
Caicedo on edustanut seuratasolla muun muassa sveitsiläistä FC Baselia, englantilaista Manchester Cityä, venäläistä Lokomotiv Moskovaa ja espanjalaista Espanyolia. Hänen kasvattajaseuransa on Rocafuerte FC.
Caicedo on edustanut Ecuadorin maajoukkuetta muun muassa Copa América -turnauksessa. Hän on pelannut 66 maaottelua ja tehnyt niissä 22 maalia.
Esikoisteos
Esikoisteos on taiteilijan ensimmäinen teos. Yleisimmin termiä käytetään kirjailijan ensimmäisestä kirjasta, mutta termi on laajasti käytössä myös esimerkiksi ohjaajien ja käsikirjoittajien ensimmäisistä teoksista.
Natriumsulfaatti
Natriumsulfaatti on rikkihapon natriumsuola. Sen kemiallinen kaava on NaSO. Natriumsulfaatin vesiliuos koostuu positiivisesti varautuneista Na ja negatiivisesti varautuneista SO ioneista, ainemäärä suhteissa 2:1.
Vedettömän natriumsulfaatin moolimassa on 142,3 g/mol, sulamispiste 884 °C, tiheys 2,7 g/cm (vesi = 1,0 g/cm) ja CAS-numero 7757-82-6.
Natriumsulfaattia käytetään muun muassa sulfaattiprosessissa sellunkeitossa, pesuaineissa, tekstiileissä ja lasissa. Se on kemiallisesti hyvin stabiili normaaliolosuhteissa. Natriumsulfaatin dekahydraatti NaSO·10HO (CAS 7727-73-3) tunnetaan myös nimellä Glauberin suola ja sal mirabilis.
Kiina on natriumsulfaatin suurin tuottajamaa. Noin kaksi kolmasosaa natriumsulfaatista louhitaan maasta mirabiliittimineraalina. Natriumsulfaattia syntyy myös sivutuotteena joissain kemiallisissa prosesseissa. Sitä syntyy esimerkiksi, kun selluloosasta tehdään viskoosia. Vuosittain natriumsulfaattia tuotetaan ympäri maailmaa noin kuusi miljoonaa tonnia.
Natriumsulfaattia käytetään pyykinpesujauheissa apuaineena estämässä paakkuntumista ja helpottamassa sen kulkemista pakkauksesta lokeroon ja sieltä pesuveteen. Uudentyyppisissä tiivistejauheissa sitä ei enää tarvita. Sellunkeitossa natriumsulfaattia käytetään sulfaattimenetelmässä keittoliuoksessa, joka irrottaa ligniinin puukuiduista. Sitä käytetään myös tekstiiliteollisuudessa ja lasin valmistuksessa. Orgaanisessa kemiassa natriumsulfaattia käytetään myös vedenpoisto- eli kuivausaineena.
Natriumsulfaattia valmisti ensimmäisenä tiettävästi saksalainen apteekkari ja kemisti Johann Rudolph Glauber, joka kuvasi sen valmistusmenetelmän vuonna 1658 teoksessaan "De natura salium". Hän valmisti natriumsulfaattia antamalla rikkihapon vaikuttaa ruokasuolaan, joka koostuu natriumista ja kloorista.
Mitätön
Mitätön - Esteban von Nachbanin onneton loppu ("Null and Void - The unhappy end of Esteban von Nachban") on Joonas Allosen ohjauksen ja Ville Muurisen kuvauksen lopputyö Turun Taideakatemian elokuvalinjalta vuodelta 2005. Moulin Rougen ja Delicatessenin kaltaisia elokuvia muistuttava Mitätön palkittiin vuonna 2006 Moskovan VGIK-elokuvakoulun elokuvafestivaaleilla nimikkeellä "Best International Film" eli parhaana kansainvälisen kilpasarjan elokuvana.
Lyhytelokuvan on tuottanut Turun Ammattikorkeakoulun Taideakatemia yhteistyössä Yleisradion Yhteistyötuotantojen kanssa. Elokuvan on käsikirjoittanut Allonen ja TV-resistori -yhtyeen Yrjö Saarinen, joka on myös luonut teoksen musiikin ja äänimaailman. Elokuvan 1930-lukuiseen maailmankuvaan sijoittuva epookkilavastuksen suunnittelusta ja toteutuksesta vastasi muotoilija Antti Korhonen. Mitättömän valoryhmästä vastasi valaisija Panu Tyhtilä ja animaatioista animaattori Olli Laamanen.Mitätön on samaan aikaan sekä kielletystä rakkaudesta että mustanpuhuva onnesta syrjäytyneiden kärsimysnäytelmä, jonka juoni sijoittuu äärimmäisen diktatuurin rappeutuneeseen ympäristöön. Tarinan yhteiskunnassa tuotantoyksiköiksi alistuneiden kansalaisten tehokkuus on yksilön arvon yläpuolella. Eräänä päivänä tarinan päähenkilö, vanha ja erikoista soitinta rakentava Esteban von Nachban todetaan valtiolle mitättömäksi ja määrätään ilmoittautumaan hautausmaalle odottamaan toimenpiteitä. Alkaa hullunkurinen taisto yksilöllisen elämän ja rakkauden puolesta, vaan kuinkas sitten kävikään...
P90
P90 voi tarkoittaa ainakin seuraavia asioita: